《赵涧边叶丹厓在雁山未回诗以寄之》
明代·朱谏

老怀绝驰驱，閒居少来往。枕石松下眠，步屧林间响。

携农看芳松，喜见稻苗长。种秫既有秋，此外复何想。

意逐浮云去，随君到空山。兴剧足力疲，不能强跻扳。

去为十日期，期尽君当还。幽斋倚修竹，迟尔论金丹。

作者简介：（1462—1541）浙江乐清人，字君佐。弘治九年进士，官至吉安知府。著有《雁山志》。